Torénte Lavàgna

O Lavàgna o l'é 'n riâ ch'o se trêuva inta çitæ metropolitànn-a de Zêna, lóngo ciù ò mêno 40 chilòmetri e afluénte do sciùmme Entélla. 

 Giögrafîa 
sinistra|miniatura|Antîgo pónte in sciô Lavàgna arénte a-o moìn de Boâxi
O torénte o nàsce da-o Mónte Bragàggi (965 m), into teritöio do comùn de Lumàrso. Da lîe o chìnn-a zu pe tùtta a Fontànn-a Bónn-a, traversàndo, inte l'órdine, i comùn de Lumàrso, Neión, Tribéugna, Mocònexi, Cicàgna, Oê, Coêgia, Sàn Conbàn, Léivi e Caràsco. Pe de ciù, co-o sò bacìn idrogràfico o Lavàgna o l'inclùdde i teritöi de quélli de Bargàggi, d'Aósci, de Lórsega e do Favâ ascì.

Arivòu arénte a-o pàize de Caràsco o se unìsce co-o Stùrla de Caràsco e co-o Gravéggia pe formâ coscì o sciùmme Entélla, ch'o sfociâ into Mâ Lìgure a l'altéssa do confìn tra i comùn de Ciâvai e de Lavàgna.

 Afluénti 
O torénte Lavàgna o l'arechéugge l'ægoa de âtri rién e, into detàggio, i sò afluénti de mancìnn-a ciù inportànti són:
 O torénte de Urri
 O torénte Neión
 O canâ de Mocònexi
 O torénte Còrnia
 O torénte Màlvaro
 O canâ d'Izolónn-a

Pe cóntra, da drîta, arîvan i rién indicæ chi aprêuvo:
 O torénte Boâxi
 O torénte Lumàrso (ò Lanzuola)
 O torénte Litéggia
 O torénte Canevâ

 Nòtte 

 Âtri progètti  

 Ligàmmi de fêua 


Categorîa:Sciùmmi da Ligùria